**From:** odnosisjavnoscu
**Sent:** Friday, March 04, 2016 3:48 PM
**To:** 'hina@hina.hr'; 'gospodarstvo@hina.hr'
**Subject:** HEP - Priopćenje o stanju u opskrbi električnom energijom na području Sisačko-moslavačke i Zagrebačke županije

Poštovani,

dostavljamo Vam priopćenje HEP-a o stanju u opskrbi električnom energijom na području Sisačko-moslavačke i Zagrebačke županije.

**PRIOPĆENJE ZA JAVNOST**

Snježno nevrijeme koje je noćas zahvatilo područje Sisačko-moslavačke i Zagrebačke županije uzrokovalo je kvarove na distribucijskoj mreži te prekide u opskrbi električnom energijom u široj okolici Siska i Velike Gorice.

Svi radnici HEP - Operatora distribucijskog sustava iz Elektre Sisak i Elektre Zagreb su na terenu te su danas uspjeli otkloniti kvarove u većini mjesta koja su ostala bez opskrbe električnom energijom.

Tako je tijekom jutra na području Sisačko-moslavačke i Zagrebačke županije bez električne energije bilo oko 16.000 kupaca, dok je do 15 sati taj broj smanjen na oko 4.000 kupaca.

Radnici HEP-a i dalje ulažu maksimalan trud i napor kako bi se kvarovi što prije otklonili i normalizirala opskrba za sve kupce električne energije.

Zbog izvanredne situacije, molimo za razumijevanje sve kupce kojima je ovo nevrijeme prouzročilo poteškoće u opskrbi električnom energijom.

S poštovanjem,

**HEP d.d.**
10000 ZAGREB, ULICA GRADA VUKOVARA 37
Sektor za korporativne komunikacije
Služba za odnose s javnošću